ORDE do 26 de xuño de 2009 pola que se conceden axudas para o alumnado de centros docentes sostidos con fondos públicos e para o alumnado e profesorado de centros docentes concertados da Comunidade Autónoma de Galicia que participen en estadías e intercambios con centros educativos doutros países para favorecer a aprendizaxe activa de linguas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/07/2009

Mediante a Orde do 6 de febreiro de 2009 a Consellería de Educación e Ordenación Universitaria convocou axudas para o alumnado de centros docentes sostidos con fondos públicos e para o alumnado e profesorado de centros docentes concertados da Comunidade Autónoma de Galicia que participen en estadías e intercambios con centros educativos doutros países para favorecer a aprendizaxe activa de linguas.
Vista a proposta da comisión de selección prevista no artigo oitavo da citada orde,
RESOLVO:
Primeiro.-Conceder con cargo ao concepto orzamentario 09.03.423B.480.0, as axudas ao alumnado que se relacionan no anexo I, correspondentes á convocatoria de 2009, por un importe total de 367.860 euros.
Segundo.-Recoller no anexo II as axudas ao alumnado denegadas polas razóns que nel se especifican.
Terceiro.-Conceder, con cargo ao concepto orzamentario 09.03.423B.480.0, as axudas para as visitas preparatorias do profesorado de centros docentes concertados que se relacionan no anexo III, correspondentes á convocatoria 2009, por un importe de 2.900 euros.
Cuarto.-Denegar as axudas para as visitas preparatorias do profesorado que se relacionan no anexo IV, polas razóns que nel se especifican.
Quinto.-De acordo co artigo décimo da orde de convocatoria as axudas serán aboadas da seguinte forma:
1. Para as axudas que non superen o importe de 6.000 euros, aboarase un anticipo de pagamento dun 80% da cantidade concedida, logo da aceptación da subvención. O 20% restante librarase unha vez finalizada e xustificada a actividade, despois da súa completa xustificación económica por parte do centro e entrega da memoria de actividades, xuntando certificación respecto da percepción ou non de outras axudas e subvencións para a mesma finalidade, para os efectos do disposto no artigo 17.3º da Lei 9/2007, do 13 de xuño, de subvencións de Galicia.
2. Para as axudas que superen esta cantidade o pagamento realizarase integramente unha vez finalizada e xustificada a actividade.
Sexto.-De acordo coa normativa vixente, os beneficiarios quedarán obrigados a:
1. Aceptar a axuda concedida. Neste senso, se no prazo de quince días, contados a partir do da recepción da comunicación pola que se notifica a concesión da axuda, o centro beneficiario non a acepta, entenderase que renuncia á súa percepción.
2. Facilitar a información requirida e someterse ás accións de comprobación ou control financeiro que poidan efectuar a Consellería de Educación e Ordenación Universitaria e os organismos competentes.
3. Xustificar o correcto investimento das axudas recibidas, mediante a presentación da documentación esixida no punto décimo primeiro da convocatoria.
Sétimo.-Contra esta resolución os interesados poderán interpoñer recurso potestativo de reposición no prazo de un mes, contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposicións derradeiras
Primeira.-Autorízase a Dirección Xeral de Educación, Formación Profesional e Innovación Educativa para ditar as disposicións que sexan necesarias para o desenvolvemento desta orde.
Segunda.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de xuño de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "13100D007P017.PDF"